Muldalsfossen

Det er noe uklart nøyaktig hvor høy fossen er. Det at fossen går i en dyp kløft gjør måling vanskelig. Welle-Strand (1988) skriver at fossen er 500 meter «lang» med et fall på 320 meter, av dette 60 meter loddrett.Welle-Strand (1988): De tusen fossers land, Oslo Vatne (2013) skriver at fossen har et fall på omkring 180 meter.Vatne, Steinar (2013): Muldalsgardane og Muldalsætra i Tafjord. Biologisk mangfold og forslag til skjøtselstiltak. Økolog Vatne Rapport 1-2013. Vollan (1967) oppgir at Tafjord Kraft i 1957 kjøpte «resten av fallrettighetene» med en fallhøyde på 170 meter fra Ålesund kommune. Rettighetene til den «nederste delen» av fossen var ervervet sammen med rettighetene til Tafjordvassdraget.Vollan, Odd (1967): Tafjord kraftselskap 1917–1967. Utgitt i Ålesund. Carl Hanns Pollog (1935) oppgir samlet fall til 150 meter.Pollog, Carl Hanns (1935): Ein Stiefkind der physischen Geographie. Geografiska Annaler, 17: 110-120. De to Muldal-gårdene, der fossen begynner, ligger på vel 350 meter over fjorden.Avlest på norgeskart.no (Statens kartverk), 20. oktober 2018

Muldalselva har fra 1969 vært kraftig regulert ved at vann blir tappet direkte fra elva ned i tunnel til Zakariasdammen og kraftverket Tafjord 4. Inntakspunktet til tunnelen ligger om lag 1,7 km oppstrøms fra fossen, og reduserer i praksis elvas nedbørfelt med om lag 51,5 km². I 2013 anbefalte Norges vassdrags- og energidirektorat å innføre minstevannføring i Muldalselva, av hensyn til vannføringen i Muldalsfossen.Norges vassdrags- og energidirektorat (2013): Vannkraftkonsesjoner som kan revideres innen 2022 - Nasjonal gjennomgang og forslag til prioritering, Rapport nr. 49/2013

Fossen har siden 1800-tallet vært en turistattraksjon. Da Ålesund kommune i sin tid overtok fallrettighetene, ble navnet «Keiser Wilhelms foss» brukt. Ålesund-Sunnmøre Turistforening, som ble stiftet i 1889, fikk året etter støtte fra DNT og Ålesund-Sunnmøre Turistforening til bygging av en gangvei fra platået der Muldalsgårdene ligger til et sikret utsiktspunkt over fossen. DNT ga også tilskudd til utbedring av veien fra fjorden opp til gårdene.Furseth, Astor (1991): Den løynde fossen. Årbok for Norddal. Norddal mållag.Fjellposten nr 2, 2013. Kristofer Randers, forfatteren av den klassiske turboken Søndmøre, reisehaandbog fra 1890, kalte fossen «Søndmøres prægtigste vandfald», og sammenlignet den med Rjukanfossen og Vøringsfossen. Randers anslo høyden til «minst 500 fot».Randers, Kristofer (1890): Søndmøre, reisehaandbog. Kristiania: Cammermeyer. 

Referanser

 Eksterne lenker 
 Oppslaget Muldal-Muldalsfossen i den offisielle reiseguiden Norge må oppleves / Visit Norway.  Denne er publisert av Innovasjon Norge. Besøkt 10. juli 2017.

Kategori:Fosser i Møre og Romsdal
Kategori:Fjords geografi
Kategori:Kraftverkene i Tafjord
Kategori:Norddal